Resume

Borgermøde - Kliplev Lokalråd  
Kliplev Hallen, Onsdag 13. november 2019   
kl. 19.00 – ca. 21.00

Formanden Thorkil Dahl-Sørensen bød velkommen og orienterede om aftenens program.

På lokalrådets vegne rettede han til en start en tak til Sydbank, der netop har doneret et nyt lærred til Kliplev-Hallen, og der blev af Sydbank overrakt et bevis herpå.

Thorkil gennemgik herefter de sagsområder, som Lokalrådet har arbejdet med de seneste måneder.   
  
Et udpluk:

\* Danmark redder liv

\* Arbejde med ren dag sammen med forskønnelsesgruppen.

\* Kliplev forårsmarked

\* Udvidet p-plads ved hallen efter nedbrydning af hus. Vi følger det nøje.

\* Ændring af redskabsrummet fra Karin Terp til Jesper Hansen. Vi får det gjort i stand. Midler fra materielpuljen (4.500 kr.) I den forbindelse har vi afholdt åbent hus med fremvisning af redskaber og brugen af dem. Vi havde en stand ved Kliple`Mærken 2019.

\* Byforskønnelsesgruppen holder 1. lørdag i mdr. rengøringsdag. Tak til August Hansen og mange af de frivillige, som passer vores grønne bede. Vi har bevilget penge til planter i kummerne.   
  
\* Bord og bænk sæt til areal ved kirken. Doneret fra Mærken. Tak.

\* Arbejdet med vedtægtsændringer – forslag om suppleanter og udvidelse af bestyrelsen. Medlemsår 1. april til 31. marts.

\* Medlemstegning ved direkte henvendelse. Nu over 200 medlemmer. Der kommer lejlighedsvis et nyhedsbrev til medlemmerne. Vi mødes igen den 19. november kl. 17.00 med en status over forløbet.

\* LAR-projektet - Åbent hus hos familien Enig på Kirkegårdsvej og plantemøde med entreprenør/gartner.

\* Naturprojekt i Søgård skov - madpakkehus (55.000 kr.)

\* Banegårdsarealerne

\* Trafiksikkerhed på bl.a. Klostervang

\* Behovet for tidssvarende og relevante skilte rundt om i byen

\* Cykelstier med lys

\* Kulturhus

\* Biogasanlægget bakker lokalrådet op om

\* Ny Unge-Fest i hallen den 1. februar 2020. Flyttes måske.

\* Ny informationstavle på Bjerndrupvej (v. Brugsen, trekanten)

\* Opfordring til at bruge Kliplev-kalenderen mere, den er i Kliplev-hallen

Rum for Fællesskab

Efter Thorkils indlæg fik medlem af Lokalrådet, Søren Frederiksen ordet. Han gennemgik projektet “Rum for fællesskab”, og lagde op til, at mødedeltagerne kunne drøfte 4 spørgsmål i kaffepausen.

De fire spørgsmål lød:

*Hvad kan borgerne tænke sig?  
  
Hvad skal ”Rum for Fællesskab” indeholde?*

*Hvilke mulighed ser borgerne i Kliplev?*

*Hvordan kan der skabes rum for alle i Kliplev?*

Søren lagde vægt på, at projektet vedr. Kliplev helhedsplan burde fremmes mest muligt, og han fortalte, at der kommer til at ske en masse i januar/februar 2020 med diverse møder med kommunen og den arkitekt, der er tilknyttet helhedsplan-projektet.

I den efterfølgende debat kom der flere ting frem fra salen, og de var især koncentreret om et nyt kulturhus.

På den ene side var der mange borgere, der gav udtryk for, at et kulturhus skal placeres tæt ved hallen, mens der på den anden side var andre, der mente, at et kulturhus sagtens kan ligge et andet sted - fx ved banegården, i nærheden af kirken - eller et helt tredje sted.

Et eventuelt Søpark-projekt blev omtalt som en mulig placering af kulturhuset. Her var der dog stemmer fremme om mulige risici ved nabostøj, og om økonomien ved evt. pilotering og byggeri.

Ellers kom der følgende synspunkter frem (i uprioriteret rækkefølge):

\* Kunne Straagaards smedje agere rum for de små oplevelser?

\* Forholdet mellem hallen og et nyt kulturhus skal være godt

\* Vi skal skabe rum for de små grupper, dvs. for de 3-5 stykker, der vil male, være del af en bogklub, eller dem der vil arbejde i et værkstedsmiljø eller andet

\* Tidligere blev skolen brugt rigtig meget. Kan vi evt. samle de unge på skolen om aftenen? Har vi undersøgt det?

\* Vi skal skabe tilstrækkelig information om de mange lokale aktiviteter

\* Vi må ikke true åbent hal-arrangementerne i Hallen

\* Hallen har lokalerne

\* Det koster for foreningerne at få lov til at bruge skolens lokaler

\* Kliplev mangler et hyggerum for byens befolkning, hvor man fx kan få en kop kaffe og spille kort eller andet.

\* Det skal være muligt for at de unge kan holde LAN-party i Kliplev. Skolen har i dag således ikke plads til e-sport

\* Vi mangler engagement fra de unges forældre

\* Vi burde overveje at etablere dialog mellem de mange lokale foreninger, der tilbyder foredrag. Kunne vi have een foredragsforening i Kliplev?

\* Vi skal passe på ikke at slå for stort brød op i lille Kliplev

\* “Bjerndrup forsamlingshus kan jo også bruges”

\* Nogle steder mangler der fortove i byen, det er ikke sikkert med de steder i centrum, hvor der kun er lagt sten og grus

\* Der er for høje kanter på de nye bede i LAR-projektet, og der mangler riste, så små børn risikerer at falde ned

\* Ved kirken er det næppe muligt at få placeret et kulturhus, jf. stiftets regler herom

\*\*\*\*\*

Thorkil afsluttede mødet lidt i klokken 21.00. Han opfordrede til, at så mange som muligt deltager i lokalrådets udvalg.

Han glædede sig over, at der var kommet mange gode ideer frem i aften. Det blev dog også sagt, at fremmødet godt kunne have været større.

Fra salen lød der afslutningsvist en tak til lokalrådet for dets arbejde for Kliplev.

\*\*\*\*\*

Næste borgermøde finder sted i **Kliplev Hallen den 27. april 2020 kl. 19.00.**

*Ref. Anders Jessen*